Shalom! Tere õhtust! Olen Ma'ayan Hessen.
Eetris on TV7 lisraeli Uudised Jeruusalemmast. Põhiteemad -
Iisrael laiendab terrorivastast sõda,
võttes sihikule tsiviilelanike ja sõdurite kahjustajad.
Iraan ähvardab taas Iisraeli ja USAd.
Human Rights Watch'i raport süüdistab Saudi Araabiat
vähemalt tuhandete etiooplaste tapmises,
kes püüdsid illegaalselt Saudi Araabia piiri ületada.
Iisrael plaanib tõhustada sõjalisi operatsioone terrorielementide vastu
Juudas, Samaarias ja Jordani orus,
sh terroristide aitajate ja suunajate vastu
rünnakuis Iisraeli tsiviilelanike ja sõdurite vastu.
Julgeolekukabineti koosolekul Jeruusalemmas võeti vastu otsuseid,
mis kohustasid peaminister Benjamin Netanyahut
ja kaitseminister Yoav Gallanti vastavalt tegutsema.
Julgeolekukabinet rõhutas ka absoluutset toetust
Iisraeli armee (IDF) ülemaile ja sõdureile
ning teistele riigi kaitseteenistustele tegevuses terrorielementide vastu
Iisraeli kodanike ohutuse nimel.
Öösel sooritasid IDF ja piiripolitsei eriüksused
koostöös Iisraeli Julgeolekuagentuuri ISA-ga
kirurgilisi terrorismivastaseid reide Läänekaldal, Juudas ja Samaarias,
mille käigus vahistati 19 terroritegevuses kahtlustatavat.
Lisaks vahistati kinnitatud andmeil
Iraani käsilase Palestiina Islamidžihaadi (PIJ) juhtagente.
Õnneks ei teatatud Iisraeli operatiivjõudude seas vigastustest.
Iisraeli Kaitseministeeriumi peakorteris Tel Avivis
võõrustas IDF-i peastaabi ülem kindralleitnant Herzi Halevi
USA staabiülemate ühendkomitee esimeest kindral Mark Milleyt,
kes saabus eile Iisraeli lahkumisvisiidile,
kuna tema teenistus ühend- komitee esimehena on lõppemas.
Visiidi raames toimus auvalve,
mille käigus kindral Halevi andis kindral Milley'le Israeli tänumedali
IDF-i imetluse tunnustusena pika, tähendusrikka partnerluse eest
USA ja Iisraeli armeede vahel, koostöö eest julgeolekustrateegia alal,
erinevate ühisõppuste ja operatiivsete saavutuste eest.
Iisraeli esiohvitser kiitis veelgi oma USA kolleegi, öeldes: "Teie aega
iseloomustasid enneolematud ühis- aktsioonid ja operatiivkoordinatsioon,
mil parandasime oluliselt stabiilsust Lähis-Idas.
Strateegiline liit Iisraeli ja USA vahel
on jätkuvalt meie riikliku julgeoleku oluline tugisammas
ning seda on viimase kahe aastaga tugevdatud IDF-i üleminekuga
USA CENTCOM-i piirkonda teie juhtimise ja juhatuse all."
Kindral Milley kohtus ka Iisraeli kaitseministri Yoav Gallantiga,
kes väljendas sügavat lugupidamist kindrali isikliku panuse eest
Iisraeli riiki ja selle suhetesse USAga viimase nelja aasta jooksul.
Jeruusalemma esikaitseametnik rõhutas: "Kindral Mark Milley
on üks Iisraeli olulisemaid, tõelisemaid sõpru
ja partnereid meie ühisel missioonil stabiilsuse ja julgeoleku saavutamisel.
Olen isiklikult tänanud kindralit panuse eest Iisraeli julgeolekusse.
Kaitseminister rõhutas veel,
et "Iisraeli riik tunnustab ja hindab kindral Milley koostööd
ühiste jõupingutuste raames Iraani-ohuga tegelemisel
nii avalikus kui varjatud tegevuses, mis vormis meie regiooni."
Kui lahkuv USA peastaabiülemate ühendkomitee esimees viibis Iisraelis,
ähvardas Iraan taas teravalt Iisraeli ja USAd.
Ajatolla režiimi iga-aastase sõjatööstuse päeva eel
avaldas Iraani meedia video,
milles väidetavalt näidatakse muu riistvara hulgas uut tüüpi drooni,
millel on nii farsi- kui ka heebreakeelne tekst
"Pange varjendid valmis".
Väidetavalt on drooni tööulatus 2000 km.
Kui andmed on täpsed, jääb juudiriik selle ulatusse.
Drooni kandevõime võib ulatuda 300 kilogrammini,
mis on kaks korda enam
kui Iraani praegusel mehitamata õhusõidukil Mohajer-6,
mida Venemaa kasutab Ukrainas.
Samal ajal kuulutas president Ibrahim Raisi
Iraani toodetud relvade viimase tutvustamise ajal,
et Islamivabariik raiub maha kõik käsivarred,
mille poolt tema režiim tajub agressiivset Iraani-vastast tegevust.
Meie võimekad jõud raiuvad kindlasti maha
kõik Iraani-vastase agressiooniga seotud käsivarred.
Iraani president, kellest eespool on vaid ülemjuht ajatolla Ali Khamenei,
kiitles oma riigi sõjatööstusega, väites, et see tekitab heidutust,
muutes seega viisi,
kuidas Iraani regioonis ja kogu maailmas koheldakse.
Riigi sõja- ja kaitsetööstuses tehtud töö on viinud meid kuidagi olukorda,
kus paljud regiooni ja maailma riigid
on täielikult muutnud oma nägemust meie kohta.
Väärib märkimist, et Iraani viimased ähvardused kõlasid seoses hirmuga
uute USA vägede saatmise suhtes Pärsia lahele, sh mereväe laevad,
mis on palju paremad kui mis tahes Islamivabariigi aegunud võimed.
Veel enam, püüdes kinnitada režiimi järgijaile Iraani võimsust,
avaldas Revolutsioonikaardi IRGC merevägi tugevalt redigeeritud video,
mis kujutavat Iraani laevu järgnemas Hormuzi väina läbivaile
USS Bataanile, USS Carter Hallile ja USS Thomas Hudnerile.
USA mereväe laev, siin Iraani Sepah' mereväe jaam,
teie helikopter on mu laevade läheduses (arusaamatu),
sisenedes kohati Iraani territoriaalvetesse.
Soovitame võtta nad oma laeva
ja mitte siseneda Iraani territoriaalvetesse.
Kui te mu korraldustele ei allu, avame teie helikopterite pihta tule.
Olen läbisõidul kooskõlas rahvusvahelise õigusega.
Redigeeritud video sihiks oli projitseerida alternatiivset reaalsust,
kus kolm USA ründehelikopterit võtsid kuulda IRGC ähvardusi,
selge sihiga veenda režiimi järgijad, et Iraanil on ülemvõim.
Ometi rõhutas Pentagoni pressisekretäri asetäitja Sabrina Singh
kaameravälisel briifingul, et kõik teated USA lennuriista tabamise
või maanduma sundimise kohta olid valed.
Seda kinnitasid ka TV7 meediaeksperdid,
kes uurisid hoolikalt Iraani monteeritud videot.
Teistes uudistes;
USA-s resideeruv Human Rights Watch avaldas 73-leheküljelise raporti
pealkirjaga "Meid ootas kuulirahe",
mis sisaldas tunnistusi 38 etiooplaselt, kes püüdsid illegaalselt
sõjast räsitud Jeemenist Saudi Araabiasse jõuda.
Raport "Meid ootas kuulirahe"
dokumenteerib massimõrvu Saudi-Jeemeni piiril.
Viisime läbi intensiivse ja ulatusliku uurimise fakti suhtes,
et Saudi Araabia piirivalvurid kasutavad lõhkerelvi
ja tulistavad vahetust lähedusest Etioopia migrante ja asüülitaotlejaid,
kes püüavad Jeemenist Saudi Araabiasse pääseda.
Dokumenteerisime Human Rights Watchis
migrantide ja varjupaigataotlejate tapmisi piiril
Saudi Araabia piirivalvurite poolt alates 2014. aastast,
aga need olid üldiselt ebaregulaarsed.
Viimastel aastatel oleme näinud dramaatilist eskalatsiooni.
Räägime mitmetest juhtumitest,
mida kuulsin intervjueeritavatelt, kellega rääkisin,
nii et dokumenteerisime 28 lõhkerelvade juhtumit.
Oluline on rõhutada, et raporti koostanud Human Rights Watch
on tuntud kallutatud raportite poolest
väheste tunnistuste ja nende mitte kontrollimise tõttu.
Poliitilist kallutatust ja läbipaistmatuse puudumist
on täheldatud ka rahakogumisel,
kuna ühendus tunnistas Iisraeli-vastasuse suurendamist
potentsiaalsete araabia doonorite seas, et neid annetama meelitada.
Nii kinnitas autor selleski raportis,
et kogutud tunnistuste verifitseerimine oli parimal juhul piiratud.
Teate, et üks selle uurimistöö raskusi on, nagu teada,
täpsete arvude kinnitamine.
Ütleme ettevaatlikult,
et hukkunud on vähemalt sajad ja ehk tuhanded migrandid.
Inimesed ütlesid mulle, et reisisid suurtes rühmades,
kus 150st jäi ellu vaid seitse.
Kuid ilmselgelt on meil võimatu kontrollida, et see nii oli,
ja toetuda lugudele, mida meile räägitakse.
Seetõttu ütlesime konservatiivselt, et vähemalt tuhanded,
kuid võin öelda, et mulle räägiti, et nad nägid tapmispõlde,
kogu mägipiirkonnas lebavaid surnukehi.
Üks väidetav Etioopia ohver, kes andis HRW raporti jaoks tunnistuse
oma kogemustest Saudi Araabia piiri ebaseaduslikul ületamisel,
kutsus ohtlikku reisi kaaluvaid etiooplasi ümber mõtlema.
Kaks aastat tagasi läksin Djibouti kaudu Saudi Araabiasse,
mõeldes, et leian töö, et muuta oma pere ja enda elu.
Naasin pere juurde tühjade käte ja ainult ühe jalaga.
Nad tulistasid vahetpidamata
ja mõtlesin, et taevas langeb kaela.
Ma ei suuda kirjeldada, kui šokeeriv see heli oli.
Kuule sadas tagant ja eest.
Kallid kaas-etiooplased, kes plaanite minna Saudi Araabiasse,
vaadake mind. Teid ootab kuulirahe.
Vaadake mind ja õppige.
Kui Saudi Araabia võimud lükkasid süüdistused alusetutena tagasi,
teatas Etioopia valitsus,
et käivitab sel teemal Etioopia ja Saudi Araabia ühisjuurdluse,
mida tervitas EL, kuna tundis muret raporti tulemuste pärast.
Võtsime murega teadmiseks mainitud raporti
ja tõstatame selle küsimuse Saudi Araabia Kuningriigi võimude
ja ka Jeemeni de facto võimude huthidega.
Ehk pole te märganud,
et vahepeal tegi Etioopia valitsus ka vastava avalduse.
Võtsime teadmiseks sellegi avalduse
ning tervitame ka Etioopia valitsuse teadet
uurida konkreetselt kogu küsimust koos Saudi võimudega.
Aitäh, et vaatasite TV7 Iisraeli Uudiseid!
Mainiksin, et TV7 Iisrael on annetuspõhine teenistus.
Kui meie saated teid õnnistavad ja soovita aidata neid eetris hoida,
kaaluge annetuse tegemist.
Seda saab teha meie veebilehel www.tv7israelnews.com
Julgustan ka palvetama rahu Jeruusalemmale!
Olen Ma'ayan Hessen. Õnnistatud õhtut! Homseni!
Tõlge: Monika Jaaguri